CELEX: 62017TN0361
Language: lt
Date: 2017-06-06 00:00:00
Title: Byla T-361/17: 2017 m. birželio 6 d. pareikštas ieškinys byloje Eco-Bat Technologies ir kt./Komisija

25.9.2017   
            
            
               LT
            
            
               Europos Sąjungos oficialusis leidinys
            
            
               C 318/13
            
         2017 m. birželio 6 d. pareikštas ieškinys byloje Eco-Bat Technologies ir kt./Komisija
   
   (Byla T-361/17)
   (2017/C 318/18)
   Proceso kalba: anglų
   
      Šalys
   
   
      Ieškovės: Eco-Bat Technologies Ltd (Matlokas, Jungtinė Karalystė), Berzelius Metall GmbH (Braubachas, Vokietija) ir Société Traitements Chimiques des Métaux (STCM) (Bazoches-les-Gallerandes, Prancūzija), atstovaujamos QC M. Brealey, advokatų I. Vandenborre ir S. Dionnet
   
      Atsakovė: Europos Komisija
   
      Reikalavimai
   
   Ieškovės Bendrojo Teismo prašo:
   
               —
            
            
               panaikinti Komisijos sprendimo C(2017) 900 final, iš dalies pakeisto 2017 m. balandžio 6 d. sprendimu C(2017)2223 final, byloje AT.40018 – Automobilių akumuliatorių perdirbimas, 2 straipsnio 1 dalies b punktą ir sumažinti ieškovei skirtą baudą, atsižvelgiant į tipinę pirkimų vertę pažeidimo laikotarpiu ir teisingą ieškovės dalyvavimo darant pažeidimą Prancūzijoje trukmę, ir panaikinti 10 % baudos padidinimą pagal Baudų apskaičiavimo gairių (1) 37 punktą; ir
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamos ieškinį ieškovės remiasi septyniais pagrindais.
   
               1.
            
            
               Pirmasis ieškinio pagrindas pagrįstas tuo, kad Komisija pažeidė gero administravimo principą ir ieškovės teisę į gynybą, pirmą kartą ginčijamame sprendime nustačiusi ieškovės pirkimų vertę, kuri turi būti naudojama kaip pagrindas baudai apskaičiuoti.
            
         
               2.
            
            
               Antrajame ieškinio pagrinde teigiama, kad Komisija pažeidė proporcingumo principą naudodama ieškovės pirkimų 2011 m. vertę kaip nuorodą apskaičiuojant baudą.
            
         
               3.
            
            
               Trečiasis ieškinio pagrindas grindžiamas tuo, kad Komisija pažeidė asmeninės atsakomybės, vienodo požiūrio ir proporcingumo principus ir pareigą motyvuoti, neatsižvelgusi į labiau ribotą ieškovės dalyvavimą kartelio veikloje Prancūzijoje.
            
         
               4.
            
            
               Ketvirtasis ieškinio pagrindas grindžiamas tuo, kad Komisija pažeidė pareigą nurodyti motyvus ir teisinio saugumo bei teisėtų lūkesčių apsaugos principus, tinkamai nepagrindusi Gairių 37 punkto taikymo ir taikomo tikslaus baudos padidinimo.
            
         
               5.
            
            
               Penktajame ieškinio pagrinde nurodyta, kad Komisija pažeidė proporcingumo ir vienodo požiūrio principus, pirkimų kartelius vertindama skirtingai nei pardavimų kartelius.
            
         
               6.
            
            
               Šeštasis ieškinio pagrindas grindžiamas tuo, kad Komisija pažeidė ieškovės teisę į gynybą, taikydama baudos padidinimą pagal Gairių 37 punktą, nenurodžiusi jo pranešime dėl prieštaravimų ir nepateikusi papildomo pranešimo dėl prieštaravimų, ir nesuorganizavusi naujo posėdžio.
            
         
               7.
            
            
               Septintasis ieškinio pagrindas grindžiamas tuo, kad Komisija pažeidė gero administravimo principą, nenurodžiusi ketinimo taikyti Gairių 37 punktą ankstesniame administracinės procedūros etape.
            
         
      (1)  Pagal Reglamento Nr. 1/2003 23 straipsnio 2 dalies a punktą skirtų baudų apskaičiavimo gairės (OL C 210, 2006, p. 2).